**Būvuzraudzības LĪGUMS Nr.\_\_\_\_\_\_\_\_\_\_\_\_\_\_\_**

Limbažos, 2020.gada \_\_\_.\_\_\_\_\_\_\_\_\_\_\_\_

SIA “Limbažu siltums”, reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, LV-4001, kuras vārdā saskaņā ar statūtiem rīkojas valde loceklis Aināra Grīviņa personā, turpmāk tekstā – **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Būvuzrauga nosaukums)***, vienotais reģistrācijas Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_ *(dokumenta nosaukums)* rīkojas \_\_\_\_\_\_\_\_\_\_\_\_\_\_\_\_\_\_\_ *(pārstāvja amats, vārds, uzvārds)*, turpmāk tekstā – **Būvuzraugs**, no otras puses,

abi kopā turpmāk tekstā saukti Līdzēji, katrs atsevišķi – Līdzējs, pamatojoties uz Pasūtītāja rīkotā iepirkuma “**Būvuzraudzības pakalpojumu sniegšana”**, rezultātiem un Būvuzrauga iesniegto piedāvājumu, turpmāk tekstā – Piedāvājums, savstarpēji vienojoties, bez maldības, viltus vai spaidiem noslēdz šādu līgumu, turpmāk tekstā – Līgums:

**1. Līguma priekšmets**

* 1. Pasūtītājs uzdod un Būvuzraugs apņemas ar saviem spēkiem **veikt būvuzraudzību**, Pasūtītāja izslidinātā konkursa “Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos”, ID Nr.2021/3 ietvaros, saskaņā ar Latvijas Republikas Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Būvniecības likumu, citiem spēkā esošajiem normatīvajiem aktiem, kas reglamentē būvuzraudzības veikšanu, ievērojot Pasūtītāja ar būvdarbu veicēju noslēgto būvuzņēmuma līgumu par būvdarbu veikšanu objektā.
  2. Būvuzraugs uzrauga Līguma 1.1.punktā minētajā objektā veicamo būvdarbu atbilstību būvniecības normām, noslēgtajam būvuzņēmuma līgumam un kvalitātes prasībām, kā arī veic citus pienākumus, ko Būvuzraugam uzliek par pienākumu spēkā esošie normatīvie akti vai Līgums.

**2. Līguma izpildes termiņš**

* 1. Būvuzraugs uzsāk veikt Būvuzraudzību objektā ar būvdarbu izpildes uzsākšanas dienu, ņemot vērā Pasūtītāja ar būvdarbu veicēju noslēgto būvuzņēmuma līgumu, un Būvuzraudzību veic līdz objekta nodošanai ekspluatācijā.
  2. Pasūtītāja plānotais būvdarbu līguma izpildes laiks: trīs mēneši no būvdarbu līguma noslēgšanas dienas.

**3. Būvuzrauga** **tiesības un pienākumi**

* 1. Būvuzraugam ir šādi pienākumi:
     1. veikt Būvuzraudzību atbilstoši konkursa “Ūdensapgādes un kanalizācijas tīklu izbūve Meža ielā no Mehanizācijas ielas līdz Meliorācijas ielai, Limbažos”, ID Nr.2021/3 Tehniskajai specifikācijai, Būvuzrauga Piedāvājumam, izstrādātajām apliecinājuma kartēm, Latvijas būvnormatīviem, Ministru kabineta 2014.gada 19.augusta noteikumiem Nr.500 „Vispārīgie būvnoteikumi” un citiem būvniecību vai Būvuzraudzību regulējošajiem normatīvajiem aktiem un Līguma noteikumiem;
     2. nodrošināt, lai visā Līguma izpildes laikā tam būtu spēkā esoši sertifikāti, ja tādi ir nepieciešami saskaņā ar normatīvajiem aktiem, profesionālās darbības apdrošināšana, kā arī uzņemties atbildību, kas būvuzraudzības komersantam un individuāli būvuzraugam ir noteikta saskaņā ar normatīvajiem aktiem;
     3. sadarbībā ar būvkomersantu, nodrošināt nepieciešamo dokumentu sagatavošanu atzīmes par būvdarbu uzsākšanas nosacījumu izpildi būvatļaujā saņemšanai;
     4. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;
     5. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
     6. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
     7. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
     8. nodrošināt Pasūtītāja interešu pārstāvību būvdarbu veikšanas procesā būvobjektā, atbilstoši spēkā esošajiem normatīvajiem aktiem par būvuzraudzības veikšanu;
     9. iepazīties ar Pasūtītāja un būvdarbu veicēja, kā arī ar būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā), līguma nosacījumiem attiecībā uz būvdarbu apjomu un izpildi;
     10. veikt ierakstus būvdarbu žurnālā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni;
     11. kontrolēt būvdarbu žurnālā un autoruzraudzības žurnālā ierakstīto norādījumu izpildi;
     12. pārbaudīt veikto būvdarbu apjomus;
     13. pārbaudīt būvobjektu, kā arī izbūvēto konstrukciju un inženiersistēmu atbilstību būvprojektam;
     14. piedalīties būvkonstrukciju, segto darbu un citu izpildīto būvdarbu pieņemšanā saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”. Būvdarbos, par kuriem tiek sastādīti segto darbu akti, Būvuzrauga klātbūtne ir obligāta;
     15. nodrošināt Būvuzraudzību būvobjektā nepārtraukti (tas ir – būvdarbu uzraudzība jāveic, kad vien norit būvdarbi, arī ārpus normālā darba laika un brīvdienās);
     16. piedalīties Pasūtītāja vai būvkomersanta rīkotajās ar būvobjekta būvniecību saistītajās būvdarbu sanāksmēs, vienojoties ar Pasūtītāju par sanāksmju formu, biežumu un sasaukšanas kārtību. Pēc Pasūtītāja pieprasījuma organizēt un vadīt šādas sanāksmes;
     17. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
     18. ierasties būvlaukumā pēc autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
     19. izvērtēt būvkomersanta veikto ikmēneša būvdarbu izpildes atbilstību būvobjekta būvdarbu izpildes kalendārajam grafikam;
     20. izskatīt būvkomersanta iesniegtos paziņojumus par atšķirībām starp būvuzņēmuma līguma dokumentos sniegtajiem datiem un reālajiem apstākļiem, būvdarbu dokumentu nepilnībām vai kļūdām, līguma izpildei nozīmīgu apstākļu izmaiņām, izvērtēt būvkomersanta paziņojumu pamatotību vadoties no būvkomersanta būvdarbu līguma nosacījumiem, un sagatavot rakstiski lēmumu projektus par turpmāko rīcību izskatīšanai būvsapulcēs vai rakstisku atbilžu sniegšanai būvkomersantam, sniegt Pasūtītājam konkrētus priekšlikumus turpmākai rīcībai;
     21. kontrolēt būvdarbu izmaksu atbilstību Pasūtītāja apstiprinātajām izmaksu tāmēm un nepieļaut izmaksu nepamatotu un būvuzņēmuma līgumam neatbilstošu pieaugumu;
     22. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
     23. ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
     24. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to Pasūtītājam, Limbažu novada pašvaldības Būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
     25. sagatavot un iesniegt Limbažu novada pašvaldības Būvvaldē nepieciešamos dokumentus saskaņā ar speciālajiem būvnoteikumiem;
     26. piedalīties būves pieņemšanā ekspluatācijā;
     27. informēt Limbažu novada pašvaldības Būvvaldi vai Būvniecības valsts kontroles biroju, ja būvobjekta ekspluatācija ir uzsākta patvaļīgi;
     28. nodrošināt dalītu laika uzskaiti par savu darbu būvobjektā, pēc būvinspektora pieprasījuma sniegt uzskaiti pamatojošo dokumentāciju;
     29. veikt būvdarbu sanāksmju protokolēšanu;
     30. nodrošināt, ka Būvuzraudzību veic Būvuzrauga Piedāvājumā norādītais būvuzraugs: \_\_\_\_\_\_\_\_\_\_\_\_ *(būvuzrauga vārds, uzvārds)*, būvprakses sertifikāta Nr.\_\_\_\_\_\_\_\_\_\_;
     31. Līguma izpildes termiņa beigās nodot Pasūtītājam visu ar būvobjekta būvuzraudzību saistīto dokumentāciju;
     32. iesniegt Pasūtītājam būvuzrauga parakstītā būvuzrauga saistību raksta vienu eksemplāru;
     33. pēc būvobjekta nodošanas ekspluatācijā pēc Pasūtītāja uzaicinājuma nodrošināt atbildīgā būvdarbu būvuzrauga vai citas kompetentas personas dalību uzraugošās institūcijas organizētās pēc projekta pārbaudēs;
     34. būvdarbu garantijas periodā:
         1. iepriekš saskaņojot ar Pasūtītāju, veikt būves apsekošanu, sagatavot garantijas perioda inspekcijas atskaiti;
         2. uzraudzīt konstatēto defektu novēršanu;
     35. veikt citas darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.
  2. Būvuzraugam ir šādas tiesības:
     1. pieprasīt no Pasūtītāja un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;
     2. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;
     3. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, Limbažu novada pašvaldības būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus.

**4. Būvuzrauga** **atbildība**

* 1. Būvuzraugs ir atbildīgs par visa būvdarbu procesa uzraudzību kopumā un ikviena būvuzraudzības plānā noteiktā posma kontroli būvlaukumā termiņos, kādi attiecīgajā plānā paredzēti, kā arī par to, lai būve vai tās daļa, kuras būvniecības laikā viņš pildījis savus pienākumus, atbilstu būvprojektam un Pasūtītāja, Būvniecības likuma un citu normatīvo aktu prasībām.
  2. Ja Būvuzraugs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, Būvuzrauga un citu būvniecības dalībnieku atbildības pakāpi par notikušo nosaka atbilstoši spēkā esošajiem normatīvajiem aktiem.
  3. Būvuzraugs ir atbildīgs par Līguma un būvniecību reglamentējošo normatīvo aktu ievērošanu un izpildi.

**5. Pasūtītāja** **pienākumi un tiesības**

* 1. Pasūtītājam ir šādi pienākumi:
     1. rakstveidā paziņot Būvuzraugam par būvuzņēmuma līguma spēkā stāšanās dienu;
     2. samaksāt Būvuzraugam Līgumā noteikto samaksu par Būvuzraudzības veikšanu, saskaņā ar Līgumā noteikto samaksas kārtību;
     3. pirms Būvuzraudzības veikšanas uzsākšanas iepazīstināt Būvuzraugu ar veicamo darbu un tā apstākļiem, kā arī dokumentāciju, kas attiecināma uz Būvuzraudzības veikšanu.
  2. Pasūtītājam ir šādas tiesības:
     1. prasīt un saņemt no Būvuzrauga Līgumā noteikto saistību izpildi;
     2. saņemt no Būvuzrauga zaudējumu atlīdzību par zaudējumiem, kuri Pasūtītājam radušies Būvuzrauga vainas dēļ;
     3. jebkurā Būvuzraudzības veikšanas posmā veikt Būvuzraudzības darbu izpildes pārbaudi, pārbaudot, vai tā atbilst visiem Līguma un būvuzraudzības veikšanu reglamentējošo normatīvo aktu noteikumiem;
     4. vienpusēji izbeigt Līgumu, ja Būvuzraugs nepilda vai nepienācīgi pilda Līguma noteikumus, rakstiski par to brīdinot Būvuzraugu 10 (desmit) dienas iepriekš;
     5. citas normatīvajos aktos un Līgumā noteiktās tiesības.

**6. Līguma cena un norēķinu kārtība**

* 1. Līguma summa par Būvuzraudzības veikšanu tiek noteikta \_\_\_\_ EUR (\_\_\_\_\_\_\_\_ eiro un \_\_\_ centi), kurai pieskaitīts pievienotās vērtības nodoklis (PVN) 21% \_\_\_\_ EUR (\_\_\_\_\_\_\_\_\_\_\_ eiro un \_\_\_ centi), **kopā – \_\_\_\_ EUR (\_\_\_\_\_\_\_\_\_\_\_ eiro un \_\_\_ centi)**, turpmāk tekstā – Līguma cena.
  2. Samaksu par Būvuzraudzības veikšanu Pasūtītājs apņemas samaksāt Būvuzraugam šādi:
     1. Avansa maksājums līdz 50% (piecdesmit procenti) apmērā no Līguma cenas: 15 (piecpadsmit) darba dienu laikā pēc Būvuzrauga rēķina saņemšanas dienas;
     2. gala maksājums tiek samaksāts Būvuzraugam 15 (piecpadsmit) dienu laikā pēc objekta nodošanas ekspluatācijā, Būvuzraudzības pieņemšanas – nodošanas akta parakstīšanas un Būvuzrauga rēķina saņemšanas dienas.
  3. Pasūtītājs samaksu par veikto Būvuzraudzību pārskaita uz Līgumā norādīto Būvuzrauga bankas kontu.
  4. Pasūtītāja maksājums tiek uzskatīts par izpildītu dienā, kad maksājums ir saņemts Līgumā norādītajā Būvuzrauga bankas kontā. Strīdus gadījumā Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
  5. Ja Būvuzraudzības izpilde tiek pārtraukta no Būvuzrauga neatkarīgu iemeslu dēļ, tad Līdzēji sastāda aktu par faktiski izpildītajiem darbiem, fiksējot tajā Būvuzrauga izpildīto darbu apjomu, proporcionāli uz Līguma pārtraukšanas brīdi izpildīto objekta būvdarbu apjomam. Pasūtītājs 15 (piecpadsmit) dienu laikā no akta parakstīšanas samaksā Būvuzraugam par faktiski veiktajiem darbiem saskaņā ar Līdzēju parakstīto aktu.

1. **Būvuzraudzības pieņemšana – nodošana**
   1. Izpildītā Būvuzraudzības apjoma pieņemšana tiek veikta, iesniedzot Būvuzraudzības pieņemšanas – nodošanas aktu, kuru paraksta Līdzēji vai to pilnvaroti pārstāvji. Šajā Līguma punktā noteikto pieņemšanas – nodošanas aktu Būvuzraugs sagatavo un iesniedzapstiprināšanai Pasūtītājam.
   2. Pasūtītājs reizi mēnesī līdz 10.datumam iesniedz Būvuzraugam būvdarbu nodošanas – pieņemšanas (formu 2) aktu par iepriekšējā mēnesī faktiski veiktajiem būvdarbiem. Būvuzraugam 5 (piecu) darba dienu laikā no būvdarbu nodošanas – pieņemšanas akta saņemšanas dienas ir pienākums to parakstīt/apstiprināt vai arī nosūtīt Pasūtītājam motivētu atteikumu (rakstiski) ar pamatojumiem pieņemt būvdarbus.
2. **Līguma izbeigšana**
   1. Līgums var tikt izbeigts pirms termiņa Līgumā noteiktajā kārtībā vai Līdzējiem savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64.pantā paredzētajos gadījumos un kārtībā vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   2. Pasūtītājam ir tiesības vienpusēji izbeigt Līgumu 20 (divdesmit) dienas iepriekš par to rakstiski paziņojot Būvuzraugam, gadījumos, ja:
      1. Būvuzraugs Līgumā noteikto Būvuzraudzību objektā neuzsāk veikt 5 (piecu) darba dienu laikā, skaitot no Līgumā noteiktās Būvuzraudzības izpildes uzsākšanas dienas;
      2. Līgumā noteiktās Būvuzraudzības izpilde, saskaņā ar Pasūtītāja pārbaužu rezultātiem, netiek veikta atbilstoši Līguma nosacījumiem;
      3. Būvuzraugs vismaz uz 3 (trīs) darba dienām nepamatoti pārtrauc Līgumā noteiktās Būvuzraudzības veikšanu;
      4. tiek pasludināts Būvuzrauga maksātnespējas process vai tiek uzsākts Būvuzrauga likvidācijas process.
   3. Būvuzraugam ir tiesības vienpusēji izbeigt Līgumu 20 (divdesmit) dienas iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma termiņu vairāk kā 30 (trīsdesmit) dienas.
   4. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
3. **Līdzēju atbildība** 
   1. Līgumā noteikto maksājumu samaksas termiņa kavējuma gadījumā Būvuzraugs ir tiesīgs piemērot Pasūtītājam līgumsodu 0,1% (nulle, komats, viens procents) apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% (desmit procenti) no summas, kuras samaksa tiek kavēta. Līgumsoda samaksa tiek veikta saskaņā ar Būvuzrauga iesniegto rēķinu. Līgumsods samaksājams 30 (trīsdesmit) dienu laikā, skaitot no dienas, kad Pasūtītājs ir saņēmis no Būvuzrauga šajā Līguma punktā noteikto rēķinu.
   2. Būvuzraudzības izpildes pabeigšanas termiņa kavējuma gadījumā Pasūtītājs ir tiesīgs piemērot Būvuzraugam līgumsodu 0,1% (nulle, komats, viens procents) apmērā no Līguma cenas, par katru nokavēto dienu, taču kopumā ne vairāk kā 10% (desmit procenti) no Līguma cenas.
   3. Pasūtītājam, veicot Līgumā noteiktos maksājumus par Būvuzraudzības izpildi, ir tiesības ieturēt no tiem līgumsodus, kas Būvuzraugam piemēroti un aprēķināti saskaņā ar Līgumu.
   4. Līgumsoda samaksa neatbrīvo Līdzējus no Līgumā noteikto saistību izpildes.
   5. Līdzēji viens otram ir mantiski atbildīgi par līgumsaistību pārkāpšanu, kā arī zaudējumu radīšanu kādam no Līdzējiem saskaņā ar Latvijas Republikas normatīvajiem aktiem un Līgumu.
4. **Nepārvaramas varas apstākļi**
   1. Līdzēju atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).
   2. Pēc nepārvaramas varas apstākļu izbeigšanās Līdzēji rakstiski vienojas par Līguma termiņu pagarināšanu. Ja nepārvaramas varas apstākļi ilgst vairāk kā 1 (vienu) mēnesi, tad Līdzēji rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
5. **Pārējie noteikumi**
   1. Līgums stājas spēkā ar tā parakstīšanas brīdi un ir spēkā līdz brīdim, kad Līdzēji ir izpildījuši visas tiem Līgumā noteiktās saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem saskaņā ar Līgumu to pārtrauc vienpusēji.
   2. Līgumu var grozīt vienīgi ar Līdzēju savstarpēju vienošanos, ievērojot Līguma un Publisko iepirkumu likuma 61.panta noteikumus. Grozījumi Līgumā jānoformē rakstiski un jāparaksta Līdzējiem. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu. Grozījumi stājās spēkā no to parakstīšanas brīža.
   3. Strīdus un domstarpības, kas Līdzējiem var rasties Līguma izpildes gaitā par Līgumu un tā izpildi, Līdzēji risina pārrunu ceļā, noformējot to rakstveidā un parakstot Līdzējiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai Latvijas Republikas tiesā, Latvijas Republikas normatīvajos aktos noteiktajā kārtībā.
   4. Līgumā noteiktās saistības ir saistošas Līdzējiem. Līgumā noteiktās saistības pāriet uz Līdzēju saistību pārņēmējiem un ir tiem saistošas.
   5. Atbildīgā persona par Līguma izpildi no Pasūtītāja puses ir.
   6. Atbildīgā persona par Līguma izpildi no Būvuzrauga puses ir \_\_\_\_\_\_\_\_\_\_\_\_\_ *(amats, vārds, uzvārds)*, mob. tālruņa Nr.\_\_\_\_\_\_\_\_\_\_\_\_\_.

**Līdzēju rekvizīti un paraksti**

|  |  |
| --- | --- |
| Pasūtītājs SIA “Limbažu siltums”  Vienotais Reģ.Nr.40003006715  Juridiskā adreses: Jaunā iela 2A, Limbaži, Limbažu novads, LV-4001  Bankas rekvizīti:  AS “SEB banka”  Konta Nr.LV62UNLA0013000467757  Valdes loceklis\_\_\_\_\_\_\_\_\_\_\_\_\_\_A.Grīviņš  \_\_\_.\_\_\_.2021. | Būvuzraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vienotais reģistrācijas Nr.\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_, LV-\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_.\_\_\_.2021. |